Борис Младенов-Young
Ти беше моя участ и съдба…

chitanka.info

Ти беше моя участ и съдба,

опора крепка в радост и несгоди;

и днес все още твоята ръка

във пристан тих към щастие ме води.

Съюзът ни на бури устоя

и пак ни сгрява обич чиста, здрава,

макар да ни докосва старостта,

все по-прекрасна дружбата ни става!

София, 1986 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.